|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ** **& ΘΡΗΣΚΕΥΜΑΤΩΝ** |  **ΓΡΑΝΙΤΣΑ: 08-04-2016** **Αριθ. Πρωτ: 628** |
| **ΠΕΡΙΦ. Δ/ΝΣΗ Π. & Δ. ΕΚΠ/ΣΗΣ ΣΤΕΡ. ΕΛΛΑΔΑΣ****Δ/ΝΣΗ Δ/ΘΜΙΑΣ ΕΚΠ/ΣΗΣ Ν. ΕΥΡΥΤΑΝΙΑΣ** Γυμνάσιο – Τάξεις Γενικού Λυκείου Γρανίτσας  |  |
| Δ/νση : 36072 - Γρανίτσα Ευρυτανίαςe-mail: : mail@gym-granits.eyr.sch.grΠληροφορίες : κ. Αθανάσιος ΚουτσούμπαςΤηλέφωνο : 2237061265FAX : 2237061265  | **ΠΡΟΣ: ΤΟΥΡΙΣΤΙΚΑ ΓΡΑΦΕΙΑ ΤΗΣ** **ΧΩΡΑΣ** **(ΜΕΣΩ ΤΗΣ Δ/ΝΣΗΣ Δ.Ε.**  **Ν. ΕΥΡΥΤΑΝΙΑΣ)** |

**ΘΕΜΑ:** «**Πρόσκληση εκδήλωσης ενδιαφέροντος για την οργάνωση ημερήσιας εκδρομής του Γυμνασίου και των Α΄ και Β΄ τάξεων Λυκείου, στη ΛΕΥΚΑΔΑ στις 20-04-2016»**

**ΣΧΕΤ. : Υ.Α. 129287/ Γ2/ 10-11-2011 (ΦΕΚ 2769 τ. Β. / 2-12-2011).**

Σύμφωνα με την 129287/Γ2/2011 (ΦΕΚ 2769/ 2-12-2011) το Γυμνάσιο-Λ.Τ.Γρανίτσας, μέσω του Δ/ντή κ. Κουτσούμπα Αθανασίου, προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση ημερήσιας εκδρομής των μαθητών του σχολείου**.**

**Προορισμός**: ΛΕΥΚΑΔΑ.

**Χρόνος πραγματοποίησης**: Η επίσκεψη θα πραγματοποιηθεί στις 20 Απριλίου 2016, ημέρα

Τετάρτη.

**Αριθμός συμμετεχόντων**: Ο αριθμός των μαθητών που θα λάβουν μέρος στην επίσκεψη είναι είκοσι εννιά (29). Την εκδρομή θα συνοδεύσουν δέκα (10) καθηγητές και ο αρχηγός της εκδρομής.

**Α. Παροχές που ζητούνται**

**Μεταφορικό μέσο**

Τουριστικό Λεωφορείο στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές (έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών (ζώνες ασφαλείας, έμπειρος οδηγός).

**Λοιπές υπηρεσίες**

1. Εκπρόσωπος του πρακτορείου πρέπει να μπορεί να είναι σε επικοινωνία με τους συνοδούς

καθηγητές σε κάθε χρονική στιγμή.

2. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.

3. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανωτέρας βίας (κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.

4. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής αλλά και η επιβάρυνση ανά μαθητή χωριστά. Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή και δεν θα γίνει χρήση εισιτηρίων free (πλην αυτών που αφορούν τους καθηγητές ).

5. Τα εισιτήρια των συνοδών καθηγητών να είναι δωρεάν.

6. Η καταβολή των χρημάτων θα γίνει σε δύο (02) δόσεις. Η πρώτη δόση 75% θα δοθεί με την υπογραφή του συμφωνητικού, και η δεύτερη 25% θα δοθεί μετά την πραγματοποίηση της εκδρομής.

7. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

8. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την ημερήσια εκδρομή του Γυμνασίου-Λ.Τ. Γρανίτσας στη Λευκάδα». Οι προσφορές πρέπει να περιγράφουν αναλυτικά τις προσφερόμενες υπηρεσίες, σύμφωνα με τους όρους της προκήρυξης και τη σχετική νομοθεσία.

**Β. Πρόγραμμα εκδρομής:**

|  |
| --- |
| * **08:00: Αναχώρηση από το σχολείο.**
* **08:30: Στάση στην Κάτω Ποταμιά για ξενάγηση στον παραδοσιακό νερόμυλο (παρουσίαση εργασίας Περιβαλλοντικού Προγράμματος).**
* **10:00: Στάση στη Γέφυρα Τατάρνας και ενημέρωση για τη δημιουργία και τη χρήση της τεχνητής λίμνης (παρουσίαση εργασίας Περιβαλλοντικού Προγράμματος)**
 |
| * **13:30: Άφιξη στη Λευκάδα.**
 |
| * **17:00: Αναχώρηση από Λευκάδα.**
* **18:30: Στάση στην Αμφιλοχία.**
* **22:00: Επιστροφή στη Γρανίτσα.**
 |

**H κατάθεση των προσφορών θα γίνει στο Γυμνάσιο-Λ.Τ. Γρανίτσας μέχρι και την Τετάρτη 13 Απριλίου 2016, ώρα 13.00.**

**Εκπρόθεσμες προσφορές και αντιπροσφορές δε θα γίνουν δεκτές.**

Η αποσφράγιση των προσφορών θα γίνει από την αρμόδια Επιτροπή **την Τετάρτη 13 Απριλίου 2016, και ώρα 13:30 στο Γυμνάσιο-Λ.Τ. Γρανίτσας.** Η επιτροπή διατηρεί το δικαίωμα να ζητήσει οποιαδήποτε γραπτή διευκρίνιση από τα τουριστικά γραφεία που θα εκδηλώσουν ενδιαφέρον.

Ενστάσεις κατά της επιλογής θα γίνονται δεκτές μέχρι την Παρασκευή **15-04-2016 και ώρα 13:00.**

 Ο ΔΙΕΥΘΥΝΤΗΣ

 ΚΟΥΤΣΟΥΜΠΑΣ ΑΘΑΝΑΣΙΟΣ